pythainlp/thai_wikipedia_clean_20230101 huggingface dataset:
เริ่มมีการบอกใบ้ถึงการสร้างภาพยนตร์ในเดือนสิงหาคม พ.ศ. 2554 แล้วจึงประกาศยืนยันอย่างเป็นทางการพร้อมกับการประกาศสร้างซีรีส์อนิเมะ"แกล้งนัก รักนะรู้ยัง?"ฤดูกาลที่สามในเดือนกันยายนปีเดียวกัน มีการประกาศว่าทีมงานจากฤดูกาลที่สามจะมาร่วมกันสร้างภาพยนตร์ในเดือนมีนาคม พ.ศ. 2565 โดยมีริเอะ ทากาฮาชิและยูกิ คาจิกลับมารับบทพากย์เป็นทาคากิและนิชิคาตะ มีการประกาศทีมงานและนักพากย์เพิ่มเติมของภาพยนตร์ในเดือนเมษายน พ.ศ. 2565
"แกล้งนัก รักนะรู้ยัง? เดอะมูฟวี่"ฉายรอบปฐมทัศน์ในเขตชิโยดะ กรุงโตเกียวในวันที่ 4 มิถุนายน พ.ศ. 2565 แล้วจึงเข้าฉายในโรงภาพยนตร์ในประเทศญี่ปุ่นในวันที่ 10 มิถุนายนปีเดียวกัน ภาพยนตร์เข้าฉายในโรงภาพยนตร์ในประเทศไทยในวันที่ 3 พฤศจิกายน พ.ศ. 2565
มามาอะวอดส์ สาขาศิลปินแห่งปี
มามาอะวอดส์สำหรับศิลปินแห่งปี (올해의 가수상) เป็นรางวัล "แดซัง" (หรือรางวัลใหญ่) นำเสนอโดยซีเจ อีแอนด์เอ็ม (เอ็มเน็ต) ในงานมามาอะวอดส์ ประจำปี ได้รับรางวัลครั้งแรกในพิธีครั้งที่ 8 ของงานที่จัดขึ้นในปี 2006 วงบอยแบนด์ที่มีสมาชิกห้าคนทงบังชินกีได้รับรางวัลนี้ และรางวัลนี้มอบให้เพื่อเป็นเกียรติแก่ศิลปินที่มีความสำเร็จ ความสามารถทางเทคนิค และความเป็นเลิศในอุตสาหกรรมดนตรี
ผู้ชนะและผู้ได้รับการเสนอชื่อ.
ปี 2020.
ในแต่ละปีจะมีการเชื่อมโยงกับบทความเกี่ยว Mnet Asian Music Awards ที่จัดขึ้นในปีนั้น
ศิลปินที่ได้รับรางวัลมากมาย.
ตลอดประวัติศาสตร์ของงานมามาอะวอดส์มีผู้รับรางวัลเพียง 2 รายเท่านั้นที่ได้รับรางวัลมากกว่าหนึ่งครั้ง บีทีเอส เป็นศิลปินวงเดียวที่ได้รับรางวัลติดต่อกันหลายปี
รายชื่อนักแสดงภาพยนตร์ในจักรวาลภาพยนตร์มาร์เวล (ดิอินฟินิตีซากา)
รายชื่อนักแสดงภาพยนตร์ในจักรวาลภาพยนตร์มาร์เวล (ดิอินฟินิตีซากา) เป็นรายชื่อของนักแสดงที่รับบทเป็นตัวละครในภาพยนตร์ระยะอินฟินิตีซากาของจักรวาลภาพยนตร์มาร์เวลซึ่งเป็นแฟรนไชส์สื่อและจักรวาลสมมติที่ใช้ร่วมกัน ซึ่งเป็นฉากของภาพยนตร์ซูเปอร์ฮีโร่ที่ผลิตโดยมาร์เวลสตูดิโอส์โดยอิงจากตัวละครที่ปรากฏในสิ่งพิมพ์ของมาร์เวลคอมิกส์ ประกอบด้วย 3 ระยะ ได้แก่ ของแฟรนไชส์นี้ประกอบด้วยภาพยนตร์ 6 เรื่อง โดยภาพยนตร์ซูเปอร์ฮีโร่ 4 เรื่อง นำไปสู่การครอสโอเวอร์ในภาพยนตร์ปี ค.ศ. 2012 เรื่อง "ดิ อเวนเจอร์ส" ของแฟรนไชส์นี้ประกอบด้วยภาคต่อของภาพยนตร์จากระยะหนึ่ง 3 เรื่อง รวมถึงภาพยนตร์ใหม่อีก 2 เรื่อง และภาพยนตร์ครอสโอเวอร์เรื่อง ' ซึ่งเปิดตัวในปี ค.ศ. 2015 ประกอบด้วยภาคต่อของภาพยนตร์ภาคก่อน 4 เรื่อง และภาพยนตร์ใหม่ 4 เรื่อง รวมถึงภาพยนตร์ครอสโอเวอร์เรื่อง ' (2018) และ "" (2019) ภาพยนตร์จากระยะหนึ่งถึงระยะสามเรียกรวมกันว่า "ดิอินฟินิตีซากา" (The Infinity Saga)
เนื่องจากแฟรนไชส์ประกอบด้วยภาพยนตร์ที่ดัดแปลงมาจากผลงานที่หลากหลายของมาร์เวลคอมิกส์ จึงมีนักแสดงนำหลายคนได้แก่ รอเบิร์ต ดาวนีย์ จูเนียร์ แสดงเป็น โทนี สตาร์ก / ไอรอนแมน ในภาพยนตร์เรื่อง "ไอรอนแมน มหาประลัย คน เกราะ เหล็ก" (2008), "ไอรอนแมน 2" (2010) และ "ไอรอนแมน 3" (2013) ; คริส อีแวนส์ รับบท สตีฟ โรเจอร์ส / กัปตันอเมริกา ในเรื่อง ' (2011), ' (2014) และ ' (2016) ซึ่งเขาได้ร่วมแสดงกับดาวนีย์ที่รับบทสตาร์ก; และ คริส เฮมส์เวิร์ท รับบท ธอร์ ในเรื่อง "ธอร์ เทพเจ้าสายฟ้า" (2011), "ธอร์ เทพเจ้าสายฟ้าโลกาทมิฬ" (2013) และ ' (2017) นักแสดงทั้งสามแสดงในภาพยนตร์เรื่อง"ดิ อเวนเจอร์ส" (2012) และกลับมารับบทเดิมในเรื่อง ' (2015), ' (2018) และ "" (2019) เอ็ดเวิร์ด นอร์ตัน แสดงนำในภาพยนตร์เรื่อง "มนุษย์ตัวเขียวจอมพลัง" (2008) รับบทเป็น บรูซ แบนเนอร์ / ฮัลค์ แต่ไม่ได้แสดงต่อในภาพยนตร์ในอนาคต ซึ่งถูกแทนที่โดย มาร์ก รัฟฟาโล สำหรับภาพยนตร์ที่ตามมาทั้งหมดที่เกี่ยวข้องกับตัวละครนี้ คริส แพร็ตต์ รับบทเป็น ปีเตอร์ ควิลล์ / สตาร์-ลอร์ด ตัวละครนำในภาพยนตร์เรื่อง "รวมพันธุ์นักสู้พิทักษ์จักรวาล" (2014) และกลับมาแสดงในภาคต่อเรื่อง "รวมพันธุ์นักสู้พิทักษ์จักรวาล 2" (2017) ขณะที่ พอล รัด และ ไมเคิล ดักลาส แสดงเป็น สก็อตต์ แลง / แอนท์-แมน และ แฮงค์ พิม / แอนท์-แมน ในภาพยนตร์เรื่อง "มนุษย์มดมหากาฬ" (2015) และ "แอนท์-แมน และ เดอะ วอสพ์" (2018) ตามลำดับ ซึ่ง อีแวนเจไลน์ ลิลลี ได้ร่วมแสดงในบบท โอป แวน ไดน์ / วอสพ์
เบเนดิกต์ คัมเบอร์แบตช์ รับบท สตีเฟน สเตรนจ์ ในภาพยนตร์เรื่อง "ดอกเตอร์สเตรนจ์" (2016), ทอม ฮอลแลนด์ รับบทเป็น ปีเตอร์ ปาร์คเกอร์ / สไปเดอร์แมน ในเรื่อง ' (2017) และ ' (2019) และ แชดวิก โบสแมน แสดงเป็น ทีชาล่า / แบล็กแพนเทอร์ ในเรื่อง "แบล็กแพนเทอร์" (2018) ; ทั้งฮอลแลนด์และโบสแมนได้รับการเปิดตัวในภาพยนตร์เรื่อง ' ซึ่งรัดก็ร่วมแสดงด้วยด้วย ดาวนีย์และอีแวนส์เข้าร่วมแสดงกับฮอลแลนด์ในเรื่อง ' ในขณะที่รัฟฟาโลและคัมเบอร์แบตช์ร่วมแสดงกับเฮมส์เวิร์ทในเรื่อง ' บรี ลาร์สัน รับบทเป็น แครอล แดนเวอร์ส / กัปตันมาร์เวล ในภาพยนตร์เรื่อง "กัปตัน มาร์เวล (ภาพยนตร์)" (2019) แพรตต์, คัมเบอร์แบตช์, ฮอลแลนด์ และโบสแมน ก็ปรากฏตัวในภาพยนตร์เรื่อง ' และ "" โดยมี รัด, ลิลลี และลาร์สัน ปรากฏตัวในภายหลัง
ซามูเอล แอล. แจ็กสันเคยได้รับเชิญและแสดงสมทบเป็นนิค ฟิวรีในภาพยนตร์หลายเรื่องในช่วงแรก ๆ ของแฟรนไชส์นี้ ก่อนที่จะร่วมแสดงใน"ดิ อเวนเจอร์ส"; เขายังคงมีบทบาทสมทบในภาพยนตร์เรื่องต่อ ๆ ไปเช่นกัน เจเรมี เรนเนอร์ และ สการ์เลตต์ โจแฮนส์สัน รับบทเป็น คลินต์ บาร์ตัน / ฮอกอาย และ นาตาชา โรมานอฟ / แบล็กวิโดว์ ตามลำดับในภาพยนตร์หลายเรื่องในซากานอกเหนือจากบทบาทนำในภาพยนตร์เรื่อง "อเวนเจอร์ส" จอช โบรลิน ได้รับเลือกให้เป็น ธานอส จอมวายร้ายผู้ยิ่งใหญ่ของซากาในภาพยนตร์เรื่อง "รวมพันธุ์นักสู้พิทักษ์จักรวาล" หลังจากที่ตัวละครปรากฏตัวครั้งแรกในตอนจบของเรื่อง "ดิ อเวนเจอร์ส" ซึ่งแสดงโดย เดเมียน พวาทีเอ และยังมีนักแสดงคนอื่น ๆ ที่แสดงสมทบในภาพยนตร์และซีรีส์หลายเรื่องภายในแฟรนไชส์ รายการด้านล่างนี้จัดเรียงตามภาพยนตร์และนามสกุลของตัวละคร เนื่องจากตัวละครบางตัวมีการแสดงโดยนักแสดงหลายคน ตัวละครทั้งหมดที่ปรากฏในสื่อเอ็มซียูอื่น ๆ เช่น หนังสั้น ละครโทรทัศน์ หรือซีรีส์ดิจิทัล จะถูกบันทึกไว้ด้วย
List of Marvel Cinematic Universe film actors (The Infinity Saga)
คลองท่าตะเภา
คลองท่าตะเภา เป็นลำน้ำที่เกิดจากคลองท่าแซะและคลองรับร่อโดยมีต้นกำเนิดจากเทือกเขาตะนาวศรีไหลผ่านทางตะวันตกของแหล่งโบราณคดีเขาสามแก้วแล้วไหลไปลงทะเลที่อ่าวไทย ที่ตำบลท่ายาง อำเภอเมืองชุมพร จังหวัดชุมพร บริเวณปากน้ำเป็นที่อยู่อาศัยของชาวประมง มีท่าเทียบเรือประมง ลำน้ำแยกออกจากคลองท่าตะเภาทางตอนใต้คือ คลองพนังตัก ที่ไหลออกสู่ทะเลอ่าวไทยเช่นกัน
บริเวณแหล่งโบราณคดีเขาสามแก้ว ปรากฏหลักฐานทางโบราณคดี มีการตั้งถิ่นฐานของมนุษย์มาตั้งแต่สมัยก่อนประวัติศาสตร์ ต่อเนื่องมาเป็นชุมชนในสมัยแรกเริ่มประวัติศาสตร์ โบราณวัตถุสำคัญที่พบได้แก่ กลองมโหรทึกสำริด นอกจากนี้ยังมีลูกปัด กำไล ตุ้มหู จี้สร้อยคอสำริด แก้ว และลูกปัดชนิดต่าง ๆ เป็นจำนวนมาก ชุมชนโบราณนี้น่าจะเป็นเมืองท่าถึงแม้ว่าจะอยู่ลึกเข้าไปในแผ่นดิน โดยใช้ลำน้ำท่าตะเภาออกไปสู่ทะเลอ่าวไทยที่ปากน้ำชุมพร จากการศึกษาพบว่าคลองท่าตะเภามีการเปลี่ยนเส้นทางน้ำมาแล้วหลายครั้ง
คลองชุมพร
คลองชุมพร เป็นลำน้ำที่เกิดจากเทือกเขาในตำบลปากจั่น อำเภอกระบุรี จังหวัดระนอง ไหลไปทางตะวันออกถึงบ้านดอนสมอ แล้วไหลผ่านตำบลวังไผ่ บ้านขุนกระทิง ตำบลตากแดด อำเภอเมืองชุมพร จังหวัดชุมพร ไหลออกทะเลบริเวณตอนเหนือของอ่าวสวี ที่ตำบลทุ่งคา อำเภอเมืองชุมพร จังหวัดชุมพร มีความยาว 50 กิโลเมตร
บริเวณปากคลองชุมพรพบพันธุ์ไม้จำพวกลำแพน แสมขาว มีโกงกางใบเล็ก โกงกางใบใหญ่ อยู่บ้างประปราย พันธุ์ไม้ที่พบบนฝั่งเป็นพวกตาตุ่มทะเล ตะบูนขาว หงอนไก่ทะเล ปอทะเล ถั่วขาว หญ้าแปลงหมู และสำมะงา พบนกอย่างน้อย 99 ชนิด เช่น นกยางทะเล นกยางเขียว นกยางไฟธรรมดา นกโกงกางหัวโต นกกระเต็นน้อยธรรมดา นกระสานวล นกกระสาแดง และเหยี่ยวฮอบบี้ เป็นต้น
แต่เดิมนั้นมีเมืองเดิมชุมพรตั้งอยู่ทางฝั่งขวาของคลองชุมพร ซึ่งมีต้นไม้ชนิดหนึ่งที่เรียกกันว่า "มะเดื่อชุมพร" ขึ้นอยู่ทั่วไปเดิมคลองนี้ยังไม่มีชื่อภายหลังจึงถูกตั้งชื่อว่าคลองชุมพรตามชื่อต้นไม้
แหล่งโบราณคดีบริเวณลุ่มน้ำคลองชุมพร ได้แก่ วัดเขาปูน วัดบ้านนา วัดพระขวาง และแหล่งโบราณคดีถ้ำสนุกสุขารมย์ เป็นต้น
เขาสามแก้ว
เขาสามแก้ว เป็นแหล่งโบราณคดีตั้งอยู่ในตำบลนาชะอัง อำเภอเมืองชุมพร จังหวัดชุมพร
ปรากฏหลักฐานการตั้งถิ่นฐานของชุมชนโบราณสมัยแรกที่เริ่มรับอารยธรรมจากดินแดนโพ้นทะเล จากการหาค่าอายุด้วยวิธี C-14 จากถ่านที่ได้จากการขุดค้นพบว่าแหล่งโบราณคดีแห่งนี้มีการอยู่อาศัยเริ่มตั้งแต่ราวพุทธศตวรรษที่ 2 และเจริญในช่วงราวพุทธศตวรรษที่ 5–10
ลักษณะของชุมชนจัดเป็นแหล่งที่อยู่อาศัยและสถานีการค้า (มีแม่น้ำท่าตะเภาไหลผ่านทางทิศตะวันตกของแหล่งโบราณคดีไหลลงสู่ทะเล) โดยเป็นชุมชนที่มีการแหล่งผลิตอุตสาหกรรมเหล็ก อุตสาหกรรมแก้วและหิน มีการสร้างกำแพงดินล้อมรอบชุมชน มีการสร้างคูน้ำหรือทางระบายน้ำ มีการจัดแบ่งพื้นที่อุตสาหกรรมไว้นอกเขตชุมชน
จากการสำรวจและขุดค้นโดยกองโบราณคดี กรมศิลปากร เมื่อ พ.ศ. 2525 ได้พบหลักฐานสำคัญได้แก่กลองมโหระทึกสำริดหุ่นจำลองรูปคน สัตว์ (ช้าง ม้า กวาง) สำริด เครื่องมือเหล็กรูปหอก ใบข้าว รูปขวานขวานหิน ขัดแท่นหินบด มีลายสลักรูปทอนส่วนสถูปและธรรมจักร ลูกปัดและกำไลทำจากหินและแก้ว เครื่องทองรูปพรรณและแผ่นทอง ลูกปัดคาร์เนเลี่ยนแกะสลักอักษรโบราณ จากการรขุดค้นทำวิเคราะห์ได้ว่าบริเวณพื้นที่เขาสามแก้วเป็นแหล่งที่อยู่อาศัยของกลุ่มคน 2 ช่วงสมัยคือ สมัยแรกเริ่มประวัติศาสตร์ และสมัยประวัติศาสตร์ร่วมสมัยรัตนโกสินทร์
กรมชลประทาน
อำมาตย์นายกสหราชอาณาจักร
วัดมณีโคตร
วัดมณีโคตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจุมพล อำเภอโพนพิสัย จังหวัดหนองคาย
จากจารึกวัดมณีโคตรกล่าวว่า สร้างในสมัยสมเด็จพระโพธิวรวงศา เมื่อ พ.ศ. 2144 เป็นวัดที่เมืองปากห้วยหลวง และกล่าวถึงพระนามบุรพกษัตริย์ล้านช้างอีก 2 พระองค์ คือ พระเจ้าชมพู และพระเจ้าตนหล้าซึ่งเคยพระราชทานเขตที่ดินให้แก่วัดนี้ ในทะเบียนเเจ้งว่าตั้งวัดเมื่อ พ.ศ. 2221 และได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2527 ชาวบ้านเรียกว่า วัดปากห้วยหลวง
โบราณวัตถุที่สำคัญคือ ศิลาจารึกเป็นใบเสมาหินทรายแบบแผ่นแบนอยู่ในอุโบสถ มีขนาดสูง 71.5 เซนติเมตร กว้าง 37 เซนติเมตร หนา 10 เซนติเมตร และ หลวงพ่อพระเสี่ยง พระพุทธรูปสำริดปางมารวิชัย กำหนดอายุราวพุทธศตวรรษที่ 22–ต้นพุทธศตวรรษที่ 23 มีขนาดหน้าตักกว้าง 20 เซนติเมตร สูง 58 เซนติเมตร ฐานกว้าง 34 เซนติเมตร ที่ฐานทำห่วงติดฐานไว้ คงเพื่อใช้สำหรับเสียบไม้คานหาม พุทธศิลป์แบบล้านช้าง มีตำนานการสร้างกล่าวว่าสร้างในสมัยพระเจ้าไชยเชษฐาธิราช พร้อมกับพระเจ้าองค์ตื้อ พระเสริม และพระใส
วัดมีประเพณีเกี่ยวกับหลวงพ่อพระเสี่ยง คือ ประเพณีสงกรานต์วันที่ 13 เมษายน ของทุกปี และงานประเพณีบุญบั้งไฟ ในวันเพ็ญเดือน 6 ของทุกปี
ท็อปส์ ซูเปอร์มาร์เก็ต
ปืนลูกซองชิงแชมป์ยุโรป 2022
การแข่งขันปืนลูกซองชิงแชมป์ยุโรป 2022  เป็นการแข่งขันปืนลูกซองระดับโลกครั้งที่ 52 ซึ่งเป็นปืนลูกซองชิงแชมป์ยุโรปจัดแข่งขันโดยสมาพันธ์ยิงปืนยุโรป
การแข่งขันชิงแชมป์ยังเป็นกิจกรรมคัดเลือกครั้งแรกสำหรับโอลิมปิกฤดูร้อน 2024
2022 European Shotgun Championships
ยิงปืนรายการ 25/50 เมตร ชิงแชมป์ยุโรป 2022
การแข่งขันยิงปืนรายการ 25/50 เมตร ชิงแชมป์ยุโรป 2022 ประจำปี 2565 จัดขึ้นโดยสมาพันธ์ยิงปืนยุโรปและจัดขึ้นที่เมืองวรอตสวัฟ ประเทศโปแลนด์
การแข่งขันชิงแชมป์ครั้งนี้ยังเป็นรอบคัดเลือกสำหรับโอลิมปิกฤดูร้อน 2024 และการแข่งขันยูโรเปียนเกมส์ 2023
2022 European 25/50 m Events Championships
ฟุตบอลหญิงชิงแชมป์คอนคาแคฟ 2022
การแข่งขันฟุตบอลหญิงชิงแชมป์คอนคาแคฟ 2022  เป็นครั้งที่ 11 ของฟุตบอลหญิงชิงแชมป์คอนคาแคฟ ซึ่งเป็นการแข่งขันฟุตบอลหญิงนานาชาติทุก 4 ปี ที่แข่งขันโดยทีมชาติหญิงของสมาคมสมาชิกของคอนคาเคฟ องค์กรปกครองระดับภูมิภาคของอเมริกาเหนือ อเมริกากลาง และแคริบเบียน มี 8 ทีมที่เข้าร่วมแข่งขันรายการนี้ ซึ่งจัดขึ้นระหว่างวันที่ 4 ถึง 18 กรกฎาคม พ.ศ. 2565 ที่เม็กซิโก สหรัฐเป็นผู้ชนะ โดยเอาชนะแคนาดา 1-0 ในรอบชิงชนะเลิศ
การแข่งขันนี้ทำหน้าที่เป็นรอบคัดเลือกโซนคอนคาแคฟของการแข่งขันฟุตบอลโลกหญิง 2023 ที่ออสเตรเลียและนิวซีแลนด์ เช่นเดียวกับการแข่งขันกีฬาฟุตบอลในโอลิมปิกฤดูร้อน 2024 ที่ประเทศฝรั่งเศส ทีมสองอันดับแรกในแต่ละกลุ่มจากทั้งสองกลุ่ม จะผ่านเข้ารอบสำหรับการแข่งขันฟุตบอลโลกหญิง ในขณะที่ทีมอันดับสามจากแต่ละกลุ่มจะผ่านเข้าสู่รอบเพลย์ออฟระหว่างสหพันธ์ นอกจากนี้ ผู้ชนะยังได้ผ่านการคัดเลือกเข้าแข่งขันกีฬาโอลิมปิกปี ค.ศ. 2024 และคอนคาเคฟโกลด์คัพหญิง 2024 ขณะที่ทีมอันดับ 2 และ 3 จะผ่านเข้าสู่รอบเพลย์ออฟโอลิมปิกโซนคอนคาเคฟ
สหรัฐป้องกันแชมป์ได้เป็นสมัยที่ 2 โดยชนะการแข่งขันในปี ค.ศ. 2014 และ 2018
เมื่อวันที่ 14 กุมภาพันธ์ พ.ศ. 2565 คอนคาเคฟได้ประกาศว่าการแข่งขันจะจัดขึ้นที่เม็กซิโก โดยทุกแมตช์จะจัดที่ เขตมหานครมอนเตร์เรย์
2022 CONCACAF W Championship
มาสค์ไรเดอร์รีไวซ์ เดอะมูวี่ ระเบิดศึกครอบครัว
โกปาอาเมริกาหญิง 2022
โกปาอาเมริกาหญิง 2022  เป็นการแข่งขันฟุตบอลหญิงชิงแชมป์ระหว่างประเทศของทวีปอเมริกาใต้ ครั้งที่ 9 โกปาอาเมริกาหญิง จัดขึ้นสำหรับทีมชาติที่เป็นสมาชิกของสมาพันธ์ฟุตบอลอเมริกาใต้ การแข่งขันจัดขึ้นที่ประเทศโคลอมเบียตั้งแต่วันที่ 8 ถึง 30 กรกฎาคม พ.ศ. 2565
การแข่งขันครั้งนี้ถือเป็นรอบคัดเลือกโซนอเมริกาใต้สำหรับการแข่งขันฟุตบอลโลกหญิง 2023 ที่ออสเตรเลียและนิวซีแลนด์ โดยให้โควตาผ่านเข้ารอบโดยตรง 3 ตำแหน่งและเพลย์ออฟอีก 2 ตำแหน่ง สำหรับการแข่งขันฟุตบอลโลกหญิง และอีก 3 ตำแหน่งสำหรับการแข่งขันแพนอเมริกันเกมส์ 2023 ที่ซันติอาโก (นอกเหนือจากชิลีที่ผ่าการคัดเลือกโดยอัตโนมัติในฐานะเจ้าภาพ) นอกจากนี้ ผู้เข้ารอบทั้งสองทีมยังผ่านเข้ารอบการแข่งขันฟุตบอลในโอลิมปิกฤดูร้อน 2024 ที่ประเทศฝรั่งเศสอีกด้วย หลังจากการแข่งขันครั้งนี้ การแข่งขันจะจัดขึ้นทุก 2 ปีแทนที่จะเป็น 4 ปี
บราซิลป้องกันแชมป์ได้เป็นสมัยที่ 4 ติดต่อกัน โดยเอาชนะโคลอมเบีย 1-0 ในรอบชิงชนะเลิศ และเป็นแชมป์สมัยที่ 8 ของพวกทีม ในฐานะผู้ชนะ พวกเขาจะแข่งขันฟินาลิสซิมา 2023 นัดแรก กับทีมชาติอังกฤษ ผู้ชนะการแข่งขันฟุตบอลหญิงชิงแชมป์แห่งชาติยุโรป 2022
ประกาศสถานที่จัดงานเมื่อวันที่ 16 ธันวาคม พ.ศ. 2564 การแข่งขันจัดขึ้นในสามเมือง ได้แก่ กาลิ, บูการามังกา และอาร์เมเนีย
2022 Copa América Femenina
กีฬายูโดในโอลิมปิกฤดูร้อน 2024 – รอบคัดเลือก
กีฬายูโดในโอลิมปิกฤดูร้อน 2024 – รอบคัดเลือก เป็นรายละเอียดเกี่ยวกับขั้นตอนการคัดเลือกสำหรับกีฬายูโดในโอลิมปิกฤดูร้อน 2024 การแข่งขันที่ครั้งนี้จะประกอบด้วยนักกีฬาทั้งหมด 372 คนที่มาจากคณะกรรมการโอลิมปิกแห่งชาติของตน แต่ละประเทศได้รับอนุญาตให้เข้าแข่งขันได้สูงสุด 14 คน (7 คนสำหรับทั้งชายและหญิงต่อรายการ) ประเทศเจ้าภาพฝรั่งเศสได้รับโควตาสำรองไว้รายการละ 1 ตำแหน่งจากทั้งหมด 14 รายการ ในขณะที่โควตาสำรองสากล 15 ตำแหน่ง สำรองให้กับประเทศที่ผ่านการเชิญของคณะกรรมาธิการไตรภาคี
นักกีฬาที่เหลือจะต้องผ่านกระบวนการคัดเลือกเพื่อรับโควตาสำหรับการแข่งขันผ่านการจัดอันดับโลกที่จัดทำโดยสหพันธ์ยูโดนานาชาติ ระยะเวลาการรับรองการคัดเลือกเริ่มต้นในวันที่ 24 มิถุนายน พ.ศ. 2565 และจะสิ้นสุดในวันที่ 23 มิถุนายน พ.ศ. 2567 รายชื่อผู้มีสิทธิ์ผ่านการคัดเลือกขั้นสุดท้ายจะเผยแพร่ในวันที่ 25 มิถุนายน พ.ศ. 2567
ชายและหญิง 17 อันดับแรกจากการจัดอันดับโลกในแต่ละดิวิชั่นจะผ่านการคัดเลือกโดยตรง ซึ่งแต่ละประเทศจะมีนักกีฬาได้ไม่เกิน 1 คนต่อดิวิชั่น และไม่รวมฝรั่งเศสเจ้าภาพ หากประเทศใดมีนักกีฬาผ่านการคัดเลือกมากกว่า 1 คนในแต่ละประเภทน้ำหนัก ประเทศนั้นจะต้องตัดสินใจว่านักกีฬาคนใดจะได้รับโควตาของประเทศ นอกจากนั้น ยังมีโควตาทวีป (ยุโรป 25 คน, แอฟริกา 24 คน, แพนอเมริกา 21 คน, เอเชีย 20 คนและโอเชียเนีย 10 คน สำหรับทั้งสองเพศและทุกดิวิชั่น) โดยยังอยู่ภายใต้ขีดจำกัดนักกีฬาไม่เกิน 1 คนต่อประเทศ เพื่อรับโควตาของทวีป โควตารายการทีมผสมที่ได้รับเชิญอีก 1 ตำแหน่ง สำรองไว้สำหรับประเทศอันดับแรกของแต่ละทวีป ที่มีนักกีฬาผ่านเข้ารอบเพียง 5 ใน 6 รุ่นน้ำหนักประเภททีมเท่านั้น โควต้านี้จะเป็นของนักกีฬาอันดับสูงสุดของประเทศที่ยังไม่ผ่านเข้ารอบการแข่งขันในรุ่นน้ำหนักที่ 6 โควต้าที่เหลือสำหรับแต่ละเพศจะถูกจัดสรรให้กับนักกีฬาที่ไม่ผ่านการคัดเลือกด้วยคะแนน WRL เป็นส่วนใหญ่ โดยคำนึงถึงข้อจำกัดของนักกีฬาไม่เกิน 1 คนต่อประเทศต่อรุ่นน้ำหนัก
Judo at the 2024 Summer Olympics – Qualification
ตำบลนาเสียว (อำเภอเมืองชัยภูมิ)
ตำบลนาเสียว เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 16 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลนาเสียว
ตำบลนาเสียว แบ่งการปกครองออกเป็น 12 หมู่บ้าน คือ
ตำบลหนองนาแซง
ตำบลหนองนาแซง เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 16 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลหนองนาแซง
ตำบลหนองนาแซง แบ่งการปกครองออกเป็น 13 หมู่บ้าน คือ
ตำบลบ้านกอก (อำเภอจัตุรัส)
ตำบลบ้านกอก เป็นตำบลหนึ่งในอำเภอจัตุรัส จังหวัดชัยภูมิ โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลจัตุรัส และองค์การบริหารส่วนตำบลบ้านกอก
พื้นที่ของตำบลบ้านกอก อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลหนองบัวโคก (อำเภอจัตุรัส)
ตำบลหนองบัวโคก เป็นตำบลหนึ่งในอำเภอจัตุรัส จังหวัดชัยภูมิ ตั้งอยู่ห่างจากตัวอำเภอประมาณ 17 กิโลเมตร โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลหนองบัวโคก และองค์การบริหารส่วนตำบลหนองบัวโคก
พื้นที่ของตำบลหนองบัวโคก อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ลีโวฟลอกซาซิน
ชอฮ์แชรอฆ
ชอฮ์แชรอฆ (; Shāh Chérāgh) เป็นอนุสรณ์ไว้ศพและมัสยิดในเมืองชีรอซ ประเทศอิหร่าน เป็นที่ไว้ศพของพี่น้องอะฮ์มัดและมุฮัมมัด บุตรของมูซา อัลกาซิม และพี่น้องของอะลี อัรริฎอ ทั้งสองได้หลบหนีมาอาศัยที่ชีรอซในสมัยการฆ่าล้างชีอะฮ์โดยจักรวรรดิอับบาซิด ชื่อของมัสยิดในภาษาเปอร์เซียแปลว่า "เจ้าแห่งแสง"
ชอฮ์แชรอฆได้รับการขนานนามจากนักท่องเที่ยวจำนวนมากว่าเป็นมัสยิดที่สวยที่สุดในโลก และเริ่มมาเป็นที่รู้จักนิยมในโลกตะวันตกในเดือนตุลาคม 1976 เมื่อนิตยสาร "อินเทอร์วิว" ตีพิมพ์ภาพถ่ายนางแบบเอลิซาเบธ เทย์เลอร์ ของช่างภาพฟีรูซ ซอเฮดี เป็นภาพปก
ในวันที่ 26 ตุลาคม 2022 เกิดเหตุกราดยิงที่มัสยิดชอฮ์แชรอฆ เป็นผลให้มีผู้เสียชีวิตอย่างน้อย 15 ราย ทางการอิหร่านระบุว่าผู้ก่อเหตุ 3 รายเป็นผู้ก่อการร้ายตักฟีร ในวันเดียวกันนั้น รัฐอิสลามออกประกาศอ้างว่าตนเป็นผู้อยู่เบื้องหลัง เจ้าหน้าที่รัฐของอิหร่านระบุว่าผู้ก่อเหตุไม่ใช่ชาวอิหร่าน
Shah Cheragh
การสังหารหมู่ที่ชอฮ์แชรอฆ
ในวันที่ 26 ตุลาคม 2022 สื่ออิหร่านรายงานว่ามีผู้เสียชีวิต 13 ราย ในเหตุกราดยิงหมู่ที่มัสยิดชอฮ์แชรอฆ แหล่งจาริกแสวงบุญของนิกายชีอะฮ์ในเมืองชีรอซ ประเทศอิหร่านตอนใต้
รอยเตอส์รายงานว่าในวันเดียวกันนั้น รัฐอิสลามได้ออกประกาศอ้างความรับผิดชอบในเหตุโจมตีนี้ ส่วนเจ้าหน้าที่ของรัฐกล่าวโทษว่าผู้ก่อเหตุคือผู้ประท้วงกรณีการเสียชีวิตของแมฮ์ซอ แอมีนี
ชาวอิหร่านจำนวนมากเคลือบแคลงใจต่อเหตุการณ์นี้ มองว่าเป็นการก่อเหตุร้ายแรงเพื่อสร้างความชอบธรรม เพื่อโจมตีผู้ประท้วงและป้องกันไม่ให้มีการประท้วงเกิดขึ้นที่สุสานกษัตริย์ซีรัสมหาราชซึ่งมีแผนว่าจะจัดขึ้นในวันเดียวกัน รายงานของเครือข่ายข่าววีโอเอภาษาเปอร์เซีย ผู้ประท้วงชาวอิหร่านจำนวนหนึ่งมองว่าการจัดฉากการโจมตีนี้มีขึ้นเพื่อเบี่ยงเบนความสนใจของสาธารณชนจากการประท้วงต่อต้านรัฐบาลที่ดำเนินไปอยู่ทั่วประเทศ สถาบันวิทยาการสงครามระบุว่ามีความเป็นไปได้สูงที่รัฐอิหร่านจะจัดฉากการสังหารหมู่ขึ้นเพื่อระงับการประท้วงลง และเบี่ยงเบน "ความสนใจสาธารณะไปจากการประท้วง และพุ่งเป้าความโกรธไปยังผู้ก่อเหตุที่เป็นต่างชาติอย่างรัฐอิสลามหรือซาอุดิอาระเบีย"
Shah Cheragh massacre
แมฮ์ซอ แอมีนี
มัสยิดแนซีโรลโมลก์
มัสยิดแนซีโรลโมลก์  หรือ มัสยิดชมพู  เป็นมัสยิดเก่าแก่ในเมืองชีรอซ ประเทศอิหร่าน ตั้งอยู่ใกล้กับชอฮ์แชรอฆ มัสยิดเป็นที่รู้จักมากจากงานกระจกสีภายใน และองค์ประกอบทางสถาปัตยกรรมแบบดั้งเดิมอื่น ๆ เช่นการออกแบบ "แพนจ์คอเซ" (; "เว้าห้าเว้า")
มัสยิดแนซีโรลโมลก์สร้างขึ้นในสมัยจักรวรรดิกอจอร์ เริ่มก่อสร้างในปี 1876 ตามคำสั่งของ มีร์ซอ แฮแซน แอลี แนซีโรลโมลก์ ขุนนางแห่งชีรอซ และบุตรของแอลี แอกแบร์ แกวอม โอลโมลก์ ผู้เป็น "แคลอนแทร์" (ตำแหน่งคล้ายนายกเทศมนตรี) แห่งชีรอซ มัสยิดสร้างเสร็จในปี 1888 โดยมีผู้ออกแบบคือโมแฮมแมด แฮแซน สถาปนิกชาวเปอร์เซียซึ่งเคยออกแบบสวนเอแรม มาก่อนด้วย นักออกแบบคนอื่น ๆ ที่มีส่วนร่วมในการออกแบบมัสยิดยังรวมถึงโมแฮมแมด โฮเซย์นี และโมแฮมแมด เรซอ
Nasir-ol-Molk Mosque
เอ็มเน็ตเอเชียนมิวสิกอะวอดส์ สาขาศิลปินแห่งปี
ช่องแคบอากาชิ
ช่องแคบอากาชิ  เป็นช่องแคบระหว่างเกาะฮนชูและเกาะอาวาจิ เชื่อมระหว่างทะเลเซโตะและอ่าวโอซากะ มีความกว้างประมาณ 4 กิโลเมตร และมีความลึกสูงสุดประมาณ 110 เมตร กระแสน้ำเร็วที่สุดโดยประมาณคือ 4.5 เมตรต่อวินาที (8.7 นอต)
ช่องแคบมีความยาว 1.5 กิโลเมตร และเป็นจุดสำคัญในทะเลเซโตะ น่านนน้ำโดยรอบรอบช่องแคบอากาชิเป็นแหล่งทำการประมงที่มีชื่อเสียงเป็นอย่างมาก ช่องแคบอากาชิยังถูกกําหนดให้เป็นช่องทางการขนส่งระหว่างประเทศโดยพระราชบัญญัติความปลอดภัยการจราจรทางทะเลของญี่ปุ่น
รัฐประหารในอิหร่าน พ.ศ. 2496
รัฐประหารในอิหร่าน พ.ศ. 2496 หรือเป็นที่รู้จักกันในอิหร่านในชื่อการรัฐประหาร 28 มอร์ดัด 1332  สำหรับการโค่นล้มของนายกรัฐมนตรีที่ได้รับการเลือกตั้งของดร.มุฮัมหมัด มูซัดเดก (Mohammad Mossadegh) และจัดตั้งรัฐบาลที่นิยมกษัตริย์นำโดยพระเจ้าชาห์ โมฮัมหมัด เรซา ปาห์ลาวี ในวันที่ 19 สิงหาคม 2496 ซึ่งดำเนินการโดยสหรัฐอเมริกา (ในชื่อปฏิบัติการอาเจ็กซ์, Operation Ajax) ส่วนสหราชอาณาจักร (ในชื่อปฏิบัติการบูต, Operation Boot)
ปฏิบทของเหตุการณ์.
ในปีค.ศ. 1951 เป็นช่วงเวลาที่ประชาชนอิหร่านกำลังตื่นตัวเรื่องชาตินิยม ในพฤษภาคมปีเดียวกันนั้นเอง ดร.มุฮัมหมัด มูซัดเดก ผู้นำคนหนึ่งในขบวนการชาตินิยมอิหร่านได้รับแต่งตั้งให้เป็นนายกรัฐมนตรี หลังจากนั้นนายมูซัดเดกได้ดำเนินการยึดบริษัทน้ำมันแองโกล-อิหร่านออยล์ซึ่งเป็นของอังกฤษเป็นของรัฐ ทำให้ต่างชาติมีมาตรการตอบโต้บอยคอตน้ำมันอิหร่าน ในวันที่ 22 ตุลาคมปีเดียวกัน รัฐบาลอิหร่านได้ประกาศตัดสัมพันธ์ทางการทูตกับอังกฤษ ขณะเดียวกันสถานการณ์ทางเศรษฐกิจเริ่มปั่นป่วน และเสื่อมลงอย่างรวดเร็ว และเกิดความวุ่นวายมากขึ้น
การรัฐประหาร.
เดือนสิงหาคม ค.ศ. 1953 ชาห์และราชินีได้เสด็จออกนอกประเทศ 3 วันหลังจากนั้นนายพลซาเฮดีประกาศตนเป็นนายกรัฐมนตรี และเข้าควบคุมอำนาจมูซัดเดก และคณะรัฐบาลของเขาถูกจับกุม ชาห์เสด็จกลับอิหร่านและทำการแต่งตั้งรัฐบาลใหม่ที่มีนโยบายนิยมตะวันตก อิหร่านได้ทำการเปิดสัมพันธไมตรีกับการทูตกับอังกฤษใหม่อีกครั้ง และมีการเจรจาตกลงกับบริษัทน้ำมันอังกฤษและสหรัฐอเมริกา และนับตั้งแต่ปี ค.ศ. 1955 เป็นต้นมา พระเจ้าชาห์ได้เริ่มมีบทบาทในการบริหารประเทศมากขึ้น และพาประเทศเข้าสู่ระบอบการปกครองแบบสมบูรณาญาสิทธิราชย์
ผลตามมาหลังเหตุการณ์.
การปฏิวัติขาว.
ในปีค.ศ. 1963 ชาห์ได้เริ่มโครงการสำคัญหลายอย่างเพื่อพัฒนาอิหร่านให้ก้าวหน้า อาทิเช่น การปฏิรูปที่ดิน ปฏิรูปการเลือกตั้ง การให้สิทธิแก่สตรี การตั้งหน่วยการศึกษา การจัดตั้งหน่วยอนามัย การพัฒนาการเกษตร การโอนป่าเป็นของรัฐเป็นต้น ซึ่งรัฐบาลอิหร่านเรียกโครงการเหล่านี้ว่า "การปฏิวัติขาว" เพราะเป็นการปฏิวัติที่ไม่เสียเลือดเนื้อ ซึ่งนโยบายนี้เป็นนโยบายที่ได้รับแนวคิดมาจากรัฐบาลอเมริกายุคจอห์น เอฟ. เคนเนดี ซึ่งต้องการให้รัฐบาลอิหร่านมีฐานอำนาจที่กว้างขึ้น มีประสิทธิภาพและได้รับความนิยมมากขึ้น และมีคอรัปชั่นน้อยกว่ายุคปี 1950 ที่ผ่านมา นโยบายนี้ใช้วิธีสร้างประชานิยมโดยการปฏิรูปที่ดินเป็นหลัก โดยให้ ดร.ฮัสซัน อาร์ซันจานี (Dr. Hassan Arsanjani) และรัฐมนตรีกระทรวงเกษตรเป็นผู้เริ่มต้น แต่พอทำไปแล้ว ทั้งสองคนได้รับความนิยมสูงมาก ชาห์จึงทรงปลด ดร. อาร์ซานจานิ ออกจากตำแหน่ง และทรงถือเป็นพระราชกรณียกิจของพระองค์เอง ชาห์ได้ทรงปรับโครงการปฏิรูปที่ดินที่ริเริ่มโดย ดร. อาร์ซานจานิ ใหม่โดยมีเป้าหมายเพื่อสร้างประชานิยมในพระองค์เองรวมทั้งรัฐบาลของพระองค์ การปรับใหม่นี้มีโครงการที่เสนอรวม 6 โปรแกรมด้วยกัน ซึ่งเรียกว่าการปฏิวัติขาว ได้แก่
การทำประชาพิจารณ์เพื่อขอความเห็นชอบในโครงการ 6 ข้อนี้ ได้รับการบอยคอตจากกลุ่มแนวร่วมแห่งชาติ (National Front) เพราะต้องการให้การตัดสินใจในแผนการดังกล่าวซึ่งส่งผลกระทบสูงต่อชาติ ให้เป็นการลงมติในสภาผู้แทนราษฎรที่ได้รับการเลือกตั้งมาอย่างเสรี ความขัดแย้งเรื่องนี้รุนแรงเพิ่มขึ้น จนกระทั่งเมื่อวันที่ 5 มิถุนายน ค.ศ. 1963 หลังปราศรัยโจมตีรัฐบาล ท่านโคมัยนีก็ถูกจับไปขังคุกที่กรุงเตหะราน ผลของการจับโคมัยนีทำให้ประชาชนโกรธแค้นมาก และพากันออกมาเดินขบวนเต็มไปหมดในถนนทุกสาย เหตุการณ์ต่อสู้เพื่อเรียกร้องให้ปล่อยอายะตุลลอฮ์โคมัยนี ลุกลามรุนแรงถึงขั้นนองเลือด จนกลายเป็นจุดหักมุมของประวัติศาสตร์อิหร่านที่สำคัญและเป็นรู้จักกันไปทั่วโลกว่า "“เหตุการณ์ลุกฮือ 15 กอร์ดัด 1342"" (15 Khordad 1342 uprising) ซึ่งเป็นวันเดือนปีอิสลาม หนังสือพิมพ์ต่างประเทศบางฉบับลงข่าวว่า ทหารของชาห์ สาดกระสุนเข้าสังหารผู้ประท้วงคราวนั้น ทำให้คนเสียชีวิตถึง 15,000 คน แรงกดดันจากประชาชนทำให้โคมัยนีได้รับการปล่อยตัว แต่ท่านก็ยังไม่ยอมเลิกต่อต้านนโยบายของชาห์ จนทำให้ถูกทหารจับตัวอีกครั้ง รัฐบาลตัดสินใจเนรเทศโคมัยนีออกนอกประเทศในวันที่ 4 พฤศจิกายน ค.ศ. 1964 โดยให้ไปอยู่ตุรกี และต่อมาย้ายไปอยู่เมืองนาจาฟในอิรัก รวมเป็นเวลาถึง 13 ปี โดยหวังว่าจะทำให้ความนิยมในตัวโคมัยนีจางหายไป
การประท้วงต่อต้านชาห์.
แต่การถูกเนรเทศไปอยู่อิรักครั้งนี้ แต่ก็ไม่ทำให้ประชาชนลืมบุรุษที่มีนามว่า อยาตุลเลาะห์ โคมัยนีได้เลย เขายังติดต่อกับนักศึกษาประชาชนอยู่ตลอด และมีการให้ความคิดเห็นต่อต้านการทำงานของรัฐบาลอยู่บ่อยครั้ง การเมืองในอิหร่านเองก็ยังไม่นิ่ง นักศึกษาประชาชนยังชุมนุมระลึกถึงเหตุการณ์ 15 กอร์ดัด 1342 ทุกปี จนในวันที่ 7 มกราคม ค.ศ. 1978 หนังสือพิมพ์อิตติลาอัต (Ittila’at) ซึ่งเป็นหนังสือพิมพ์กระบอกเสียงของรัฐบาล ประณามโคมัยนีว่า เป็นผู้ทรยศต่อชาติ เรื่องนี้ทำให้วันต่อมานักศึกษาและประชาชนในเมืองกุม (Qom) ซึ่งเป็นเมืองที่โคมัยนีเคยอาศัยอยู่ตั้งแต่เด็ก ได้ออกมาประท้วงรัฐบาลอย่างรุนแรง การปราบปรามการประท้วงนี้ทำให้สูญเสียชีวิตมากมายอีกครั้ง กลายเป็นแรงกระตุ้นให้มีการเคลื่อนไหวเพื่อการปฏิวัติอย่างต่อเนื่องตลอดปี โดยมีเป้าหมายเพื่อขับไล่ชาห์และราชวงศ์ปาห์ลาวีออกจากราชบัลลังก์ และให้สถาปนารัฐบาลอิสลามขึ้นแทน
แม้ว่าโครงการของชาห์จะได้รับการยอมรับในระยะแรก ซึ่งทำให้อิหร่านเจริญขึ้น แต่ก็ทำให้ประชาชนไม่พอใจ และลุกฮือต่อต้านชาห์ เนื่องจากผลจากการปฏิวัติขาว คือ คนในราชวงศ์และข้าราชบริพารใกล้ชิดได้รับที่ดินมหาศาล การมาของ บาร์ ไนต์คลับ หนังสือโป๊หลั่งไหลเข้ามา ทำให้ฝ่ายอนุรักษนิยมและฝ่ายศาสนาไม่พอใจอย่างยิ่ง นอกจากนี้ผลประโยชน์จากการพัฒนาประเทศกลับตกอยู่ในตระกูลคนรวยเพียงไม่กี่ตระกูล รวมถึงพระบรมวงศานุวงศ์และเชื้อพระวงศ์ของชาห์กลับมีธุรกิจและอุตสาหกรรมขนาดใหญ่ บรรดาบริษัทต่างชาติต่างก็เชื้อเชิญพระราชวงศ์และข้าราชบริพารชั้นสูงที่มีอำนาจการเมืองและการทหารเข้าเป็นคณะกรรมการในบริษัทของตนด้วย ทำให้เกิดความแตกต่างระหว่างชนชั้น แต่ชาวอิหร่านส่วนใหญ่กลับมีความเป็นอยู่ที่ยากลำบากไร้การศึกษา อ่านไม่ออกเขียนไม่ได้ ขาดแคลนยารักษาโรค รวมไปถึงนโยบายของชาห์ที่ทรงสนับสนุนชาติอิสราเอลด้วย
ด้วยเหตุที่ประชาชนต่อต้านนโนบายของพระองค์ ชาห์จึงตั้งตำรวจลับ "ซาวัค" โดยทำหน้าที่คล้ายตำรวจเกสตาโปของเยอรมนี คอยแทรกซึมในวงการต่าง ๆ เพื่อจับกุมฝ่ายตรงข้ามของพระองค์ โดยเฉพาะในกลุ่มนักเรียนนักศึกษา อาจารย์ นักการเมือง นักหนังสือพิมพ์ ซาวัคขึ้นชื่อในการจับกุม และทรมานอย่างทารุณ เป็นที่หวาดกลัวของประชาชน แต่ก็ไม่อาจปิดกั้นการเดินขบวนประท้วงที่เกิดในเวลาต่อมาได้
การปฏิวัติอิสลาม.